דינה לימון

דינה לימון (נולדה ב-31 במאי 1945) היא שחקנית ישראלית.

ביוגרפיה
לימון היא בוגרת הסטודיו למשחק של ניסן נתיב.
ב-1982 גילמה מורה בסרט "בן לוקח בת". ב-1983 שיחקה בסרטו של עוזי פרס "אני והמאהב של אשתי". ב-1994 שיחקה בסרט הטלוויזיה "סיפור מקומי" שהופק על ידי הערוץ הראשון. ב-1999 גילמה אחות בסרט "צור הדסים".

ב-1981 כתבה עם בעלה אסי הנגבי את המחזה "מסיבת פרידה לאקדוחן" על פרשת רצח אליהו גלעדי. המחזה עובד ב-1999 לסרט טלוויזיה בשם "גופה בחולות" בבימויו של ריקי שלח.

לימון גילמה את חווה, אמה של אירית (נטע הבר) בטלנובלה "לגעת באושר".

ב-2006 שיחקה את אמא של הכלה בסרט "רגליים קרות".
ב-2012 היא הופיעה בסרט "רווקה פלוס" כאמה של דליה (מיכל ינאי).

לימון הופיעה בתפקידי אורח בסדרות "טלנובלה בע"מ", "החברים של נאור", "ראש גדול" ו"החיים זה לא הכול".

ב-2012 השתתפה בסרט הגדר של טלי אברהמי.

לימון  הייתה נשואה לשחקן אסי הנגבי ובנם הוא הקומיקאי והשחקן מיכאל הנגבי.

קישורים חיצוניים

שחקניות קולנוע וטלוויזיה ישראליות
בוגרות בית הספר אליאנס (חיפה)
בוגרי בית הספר אליאנס (חיפה)
בוגרות הסטודיו למשחק ניסן נתיב
שחקניות קולנוע חרדי
בוגרי הסטודיו למשחק ניסן נתיב
ישראליות שנולדו ב-1945
ישראלים שנולדו ב-1945